Ĵomart kaj Nataŝa estas muzika duopo, kiu kantas en Esperanto melodian, foje romantikan, muzikon... Tiun informon vi trovas en Vikipedio. Jes. Tamen malantaŭ tiu informa seka priskribo troviĝas tre amikemaj kaj sentemaj homoj. Amikemaj, ĉar (mi ne scias eĉ kiel tion esprimi) kun tiuj konataj de la tuta movado Scenejaj Steluloj dum la esperantistaj eventoj oni povas kiel kun ĉiuj aliaj amikoj babili. Sentemaj? Jes, kio ne nur oni malkovras pro la kanto-tekstoj, sed ĉar dum koncertoj, tion kelkfoje mi vidis, aperas larmoj – ankaŭ ĉe publiko.
#000001
La duopo kreiĝis en 1985 en Ŝimkento, Kazakstano kiam Ĵomart renkontis Nataŝa-n en lernejo kie li instruis Esperanton. Ili geedziĝis en 1991, kaj transloĝiĝis al Svedio, kie naskiĝis en 1995 Karina, ilia filino. Ĵomart ludas gitaron kaj kantas, Nataŝa kantas kaj ludas fluton, Karina ĉarme kontribuas.
#000002
Ludoviko iam diris, ke esperantisto estas ĉiu, kiu parolas kaj uzas la lingvon internacian. Multfoje li esprimis konatan ŝajne al ĉiu revon, ke iĝu ni ne nur movado sed familio tutmonda. Kaj tiaj estas Ĵomart kaj Nataŝa, ne konatuloj, sed familianoj. Familianoj de ĉiuj ni.
#000003
Dankon karaj pro via kontribuo en la esperantistan kulturon
#000004
Registrita nokte inter la 1a kaj 2a de januaro 2016 ekskluziva koncerto de Ĵomart kaj Nataŝa speciale por la aŭskultantoj de nia podkasto.
#000005
Sekvis nokte, post la koncerto-tago, kio poste evidentiĝis ia neoficiala kutimo. Karina tiam estis ĉie – en ĉiuj salonoj, ĉiam plena de ĝojo, energio. Ĵomart kun Nataŝa antaŭ la ejo, sunbruniĝantaj en la printempa, en Italio tamen sufiĉe tiam forta jam suno. Kaj la koncerto de la triopo... Neforgesebla. Negranda bufedo-salono, ne tro multnombra publiko iom ĉirkaŭ la artistoj, proksime de ili. Ĉio tio kreis mirindan etoson. Restis bildoj en memoro kaj intervjuo. Mallonga, jes. Sed tiam Varsovia Vento ĵus startadis kun la elsendado do mankis sperto.
#000007
Realigita aprile de 2006 dum IJF, aperis en la 4a elsendo,
#000008
Ĵomart kaj Nataŝa ĉiam ŝatis koncerti en Pollando. Verdire mi ne scias kialon, sed tion mi sciis, tial do invito al la 1a JES en Zakopane. Kaj tiun koncerton mi opinias la plej sukcesa el inter ĉiuj kiujn ĝis nun mi ĝuis. Kaj tute ne temas pri tio, ke kiel la ĉeforganizanto provas mi laŭdi la propran sukceson. Simple etoso, kiu kreiĝis dum la evento, estas nepriskribebla. Malgraŭ fuŝa scenejo, konstruita sur la unua etaĝo de la lerneja koridoro inter tabloj, seĝoj kaj benkoj, la programa koncerto daŭris preskaŭ horon pli longe. Unue, ĉar la publiko ne permesadis ĝin fini. Due, ke preskaŭ duono de homoj kunkantadis kanton post kanto. Trie, ke ŝajne la unuan fojon dum pli ol 200 persona aranĝo Ĵomart kaj Nataŝa perdis senton, ke ili laboras surceneje. Cetere, ĉirkaŭitaj poste de la sidantaj surplanke geamikoj, ili kantis plu preskaŭ ĝis la blanka mateno. Kaj ne nur tiun nokton. Ne mi intervjuis. Pro la organiza laborego simple mi estis tro laca. Petis mi geamikojn do registri ĉiujn intervjuojn. Jen rezulto:
#000010
Realigita decembre de 2009 dum la 1a JES,
aperis en la 55a elsendo, intervjuis Robĉjo,
#000011
La tria kaj kvara intervjuoj...
#000012
Realigitaj aŭguste de 2013 dum FESTO ’2013,
aperis en la 93a kaj 98a elsendoj, intervjuis Irek,
#000014
Registrita nokte inter la 1a kaj 2a de januaro 2016 ekskluziva koncerto de Ĵomart kaj Nataŝa speciale por la aŭskultantoj * spekteblas ankaŭ filme,
aperis en la 111a elsendo,
#000017
Anonco pri apero de la nova KD-disko “Ho mia kor’”.
#000018
Ricevita de la artistoj junie de 2012,
aperis en la 81a elsendo,
#000019
ĴomArt kaj Nataŝa ĉe: ipernity; facebook, la jutuba retejo: jomka-youtube,
kaj ĉe: Vikipedio kaj Vinilkosmo.
#000020
Pingback de Varsovia Vento Elsendoj · La 69a elsendo en 2011/04/10 je 20:22
mi tre ŝatas de tiu Triopo!
#000022
Alklaku tie ĉi por nuligi vian komenton
#000025
Radio kaj TV – Studio
#000027
Kreita pere de WordPress kaj Tarski
#000029